Pirates of the Caribbean: The Curse of the Black Pearl

Pirates of the Caribbean: The Curse of the Black Pearl (Lanun Caribbean: Sumpahan Mutiara Hitam) ialah sebuah filem fantasi pengembaraan Amerika Syarikat tahun 2003 bersama Gore Verbinski dan diterbit bersama Walt Disney Pictures dan Jerry Bruckheimer dibintangi Johnny Depp, Orlando Bloom, Keira Knightley dan Geoffrey Rush. Filem ini filem pertama dalam siri Pirates of the Caribbean, berdasarkan salah satu tarikan taman-taman tema Walt Disney bertajuk sama. Ia mendapat tayangan perdananya di Anaheim, California pada 28 Jun 2003.

Filem ini filem cetera keluaran Disney pertama dikelaskan PG-13 oleh MPAA. Ia juga mendapat sambutan kritis positif kerana persembahan lakonan, jalan cerita serta aksi penuh lagak ngerinya. Johnny Depp terutamanya mendapat pujian kerana lakonannya sehingga dicalonkan dalam Anugerah Akademi, Akademi Seni Filem dan Televisyen Britain dan Anugerah Golden Globe serta melonjaknya masyhur.

 Jalan cerita 
Anak perempuan seorang gabenor kota pelabuhan Port Royal, Jamaica mula mendatangkan perhatian banyak lanun-lanun sekitar suatu kapal berhantu yang disumpah penangan suatu pingat emas aneh yang dijumpainya.

 Barisan pelakon 

 Johnny Depp sebagai Jack Sparrow: seorang lanun eksentik dan gila-gila. Depp mendasarkan wataknya menyamakan reputasi lanun-lanun zaman abad ke-18, beliau kemudiannya membentuk watak Jack dari perwatakan Keith Richards.
 Geoffrey Rush sebagai Barbossa: kapten Black Pearl, berikutan suatu dahagi menentang Jack Sparrow di kapalnya
 Orlando Bloom sebagai Will Turner: anak didik seorang tukang besi bekerja di Port Royal, dia jatuh hati kepada Elizabeth Swann.
 Keira Knightley sebagai Elizabeth Swann: anak seorang gabenor memerintah Port Royal serta protagonis utama filem
 Jack Davenport sebagai Comm. James Norrington: seorang pegawai Tentera Laut Diraja British yang menaruh hati kepada Elizabeth /
 Jonathan Pryce sebagai Weatherby Swann: Gabenor Port Royal, dan ayah Elizabeth Swann.
 Kevin R. McNally sebagai Joshamee Gibbs: sahabat dan pembantu pelayaran Jack Sparrow, pernah bekerja dalam tentera laut British.
 Lee Arenberg sebagai Pintel: anggota Black Pearl.
 Mackenzie Crook sebagai Ragetti: anggota Black Pearl, sahabat Pintel. Dia mempunyai sebiji mata palsu kayu terpasang longgar
 Zoe Saldana sebagai Anamaria: seorang nakhoda berselisih dengan Jack Sparrow kerana mencuri kapaknya
 David Bailie sebagai Cotton: seorang lanun bisu bergantung kepada burung kakatua peliharaannya
 Greg Ellis sebagai Officer: seorang pegawai Tentera Laut bawahan Norrington.

 Sambutan 
 Penerimaan kritis 
Laman penghimpun ulasan Rotten Tomatoes memberi penggredan 79% berdasarkan 219 ulasan diberikan serta rating purata 7.11/10. Metacritic pula memberikan skor purata 63 peratus 100 berdasarkan 40 ulasan positif. Penonton dipilih CinemaScore memberikan gred "A" dalam skala dari A+ hingga F.

 Kutipan panggung 
Ramai wartawan menjangkakan pada awalnya Pirates of the Caribbean akan gagal untung kerana beberapa faktor: genre pengembaraan lanun yang dianggap sukar menawan hati penonton lagi-lagi dengan kegagalan Cutthroat Island (1995) yang bergenre sama, cerita berdasarkan suatu taman temanya yang dianggap leceh serta taraf Johnny Depp yang kurang menonjol dalam filem sembarangan selain yang mendapat peminat berdedikasi.

Filem ini memungut sebanyak $46,630,690 pada hujung minggu pertamanya dan $70,625,971 sejak pembukaan pada hari Rabu; sebanyak 50.64 juta tiket terjual se-Amerika Syarikat menurut Box Office Mojo.. Ia mengutip USD$654,264,015 seluruh dunia ($348,850,097 luar A.S), lalu menjadi filem keempar paling laris 2003 bertahan selama tujuh minggu

 Rujukan 

 Pautan luar 
 Tapak rasmi




Kategori:Filem Amerika Syarikat tahun 2003
Kategori:Filem Disney
Kategori:Filem bahasa Inggeris
Kategori:Filem mencari harta karun